ທ່ານນາງ ອອງ ຊນ ຊູຈີ ຈະໄປຢ້ຽມຢາມ ໄທ 
ສື່​ມວນ​ຊົນ​ຂອງ​ໄທ​ກ່າວ​ວ່າ ​​ຂະນະ​ທີ່ຢູ່​ໃນ​ປະ​ເທດ​ໄທ​ນັ້ນ ທ່ານ​ນາງ​ຊູຈີ ຈະພົບ​ປະ​ກັບ​ທ່ານ​ນາງ ຢິ່ງລັກ ຊິນນະ​ວັດ ນາຍົກລັດຖະມົນຕີ​ໄທ.
ພັກຝ່າຍຄ້ານຂອງມຽນມາກ່າວວ່າ ທ່ານນາງອອງຊານ ຊູຈີ ຈະອອກເດີນທາງ ໄປນອກ ປະເທດໃນອາທິດນີ້ ເປັນເທື່ອທໍາອິດ ນັບຕັ້ງແຕ່ປີ 1988 ເປັນຕົ້ນມາ ພັກສັນນິບາດເພື່ອ ປະຊາທິປະໄຕແຫ່ງຊາດ ຫຼື NLD ກ່າວວ່າ ທ່ານນາງຈະໄປຮ່ວມກອງປະຊຸມສະພາເສດຖະ ກິດໂລກທີ່ບາງກອກ ກ່ອນຈະເດີນທາງໄປຢູໂຣບ ປະເທດໄທເປັນທີ່ພັກພິງຂອງປະຊາຄົມ ບັນດານັກເຄຶ່ອນໄຫວ ແລະຊາວມຽນມາພັດຖິ່ນກຸ່ມໃຫຍ່  ແລະພວກເຂົາເຈົ້າຮູ້ສຶກຕື່ນເຕັ້ນ ຫຼາຍ ຕໍ່ການເດີນທາງໄປປະເທດໄທຂອງທ່ານນາງ ຊູຈີ ເມື່ອວັນສຸກຜ່ານມານີ້ ທ່ານ Nyan Win ໂຄສົກພັກ NLD ໄດ້ບອກວີໂອເອພະແນກພາສາ ມຽນມາ ວ່າ ທ່ານນາງ ອອງຊານ ຊູຈີ ຈະເດີນທາງ ໄປເຖິງບາງກອກໃນກາງອາທິດ ທ່ານ ວິນ ກ່າວອີກວ່າ ວັນອັງຄານຈະເຖິງນີ້ ທ່ານນາງອອງຊານ ຊູຈີ ຈະພົບປະກັບນາຍົກ ລັດຖະມົນຕີອິນເດຍທີ່ກໍາລັງຢ້ຽມຢາມມຽນມາ ທ່ານນາງຈະອອກຈາກມຽນມາໄປບາງ ກອກ ໃນຕອນແລງມື້ດຽວກັນນັ້ນ ຫຼືວັນພຸດມື້ຕໍ່ມາ ການເດີນທາງຂອງທ່ານນາງຄັ້ງນີ້ ຈະເປັນຂີດໝາຍເທື່ອທໍາອິດທີ່ຜູ້ນໍາປະຊາທິປະໄຕໄດ້ ອອກຈາກມຽນມາໃນຮອບ 24 ປີ ເວລາທ່ານນາງກັບຄືນໄປປະເທດ ເພື່ອຢ້ຽມຢາມແມ່ ທີ່ກໍາລັງປ່ວຍໃນເວລານັ້ນ ແລະໄດ້ຖືກດຶງເຂົ້າໄປພົວພັນກັບການເມືອງຂອງປະເທດ ນັບແຕ່ນັ້ນມາ ທໍາອິດ ທ່ານນາງວາງແຜນວ່າຈະໄປຢ້ຽມຢາມຢູໂຣບກ່ອນ ແຕ່ການປ່ຽນແປງລາຍການ ເດີນທາງຂອງທ່ານນາງ ໄດ້ສ້າງຄວາມປິຕິຍິນດີຢ່າງໃຫຍ່ໃຫ້ແກ່ປະຊາຄົມນັກເຄຶ່ອນໄຫວ ແລະຊາວມຽນມາພັດຖິ່ນ ກຸ່ມໃຫຍ່ໃນປະເທດໄທ ສື່ມວນຊົນຂອງໄທກ່າວວ່າ ຂະນະທີ່ຢູ່ໃນປະເທດໄທນັ້ນ ທ່ານນາງຈະພົບປະກັບທ່ານນາງ ຢິ່ງລັກ ຊິນນະວັດ ນາຍົກລັດຖະມົນຕີໄທ ໂຄສົກພັກ NLD ບໍ່ໄດ້ຢືນຢັນເຖິງການພົບປະກັນ ແຕ່ກໍກ່າວວ່າ ເວລາຢູ່ບາງກອກນັ້ນ ທ່ານນາງອອງຊານ ຊູຈີ ຈະເຂົ້າຮ່ວມກອງປະຊຸມສະພາເສດຖະກິດໂລກ ກ່ຽວກັບຂົງເຂດ ເອເຊຍຕາເວັນອອກ ທ່ານ ທຽນ ເຊນ ປະທານາທິບໍດີມຽນມາ ກໍມີກໍາໜົດທີ່ຈະກ່າວຄໍາປາໄສ ຕໍ່ກອງປະຊຸມ ດັ່ງກ່າວເຊ່ນກັນ ແຕ່ກໍບໍ່ແຈ້ງຂາວວ່າທ່ານຈະພົບປະກັບທ່ານນາງອອງຊານ ຊູຈີ ຫຼືບໍ່ ໃນເດືອນມິຖຸນານີ້ ທ່ານນາງຈະເດີນທາງໄປຍັງພາກພື້ນຢູໂຣບ ເພື່ອໄປປາກົດຕົວຫຼາຍໆ ບັ້ນ ໂຮມທັງໄປຢ້ຽມຢາມປະເທດ Norway ເພື່ອຮັບລາງວັນໂນເເບລຂະແໜງສັນຕິພາບ ທີ່ຄະນະກໍາມະການລາງວັນໂນແບລໄດ້ມອບໃຫ້ທ່ານນາງ ໃນຂະນະທີ່ທ່ານນາງຖືກກັກ ບໍລິເວນຢູ່ນັ້ນ